Edvard Moser

Edvard Ingjald Moser (født 1962) er en norsk psykolog, hjerneforsker, professor i nevrovitenskap ved Norges teknisk-naturvitenskapelige universitet (NTNU) og nobelprisvinner i medisin.

Sammen med sin daværende ektefelle May-Britt Moser bygget han opp Moser-miljøet ved NTNU. Begge ble ansatt som førsteamanuenser i biologisk psykologi ved Institutt for psykologi ved NTNU i 1996, der de etablerte et eget hjerneforskningslaboratorium. Han ble professor i nevrovitenskap i 1998. I 2002 ble Moser-miljøet gitt status som senter for fremragende forskning og har siden vært organisert i flere selvstendige enheter. Forskningsmiljøet består i dag av Kavliinstituttet for nevrovitenskap, Senter for nevrale nettverk og et tredje senter, som alle inngår i Fakultet for medisin og helsevitenskap. Moser har ledet en rekke forskningssentre og enheter, og han er nå instituttleder ved Kavliinstituttet for nevrovitenskap og nestleder ved Senter for nevrale nettverk.«Leaders», ntnu.edu, besøkt 14. desember 2013.

Han fikk Nobelprisen i fysiologi eller medisin i 2014 sammen med May-Britt Moser og John O'Keefe, for oppdagelsen av hjernens gitterceller.Pressemelding fra Nobel Prizes and Laureates Moser er to ganger blitt tildelt ERC Advanced Grant fra Det europeiske forskningsrådet (ERC). I 2018 ble han tildelt storkors av St. Olavs Orden for sin forskning.

Bakgrunn
Edvard Moser er sønn av orgelbyggeren Eduard Paul Moser (1928–2013) og Ingeborg Annamarie Herholz (1931–). Begge foreldrene innvandret fra Tyskland til Norge i 1953, da de var tidlig i tyveårene. Faren, sammen med kameraten Jakob Pieroth, fikk jobb som orgelbyggere ved Vestre orgelfabrikk, og de startet senere Vestlandske Orgelverksted. Planen var opprinnelig et kortere opphold i Norge, men de to kameratene likte seg så godt at de ble værende og senere etablerte eget orgelverksted sammen.«Orgelskatt på fabrikkloft», Sunnmørsposten 21. februar 1994 s. 7 Eduard Moser var prestesønn fra Kronberg im Taunus, en småby rett utenfor Frankfurt, der Edvard Mosers farfar Eduard Moser (1900–1949) var luthersk sogneprest.Tirza Meyer: Ratten mit Hütchen. faz.net, 7. oktober 2014, lest 7. oktober 2014 Moren var fra Essen, der Mosers morfar var en kjent slakter med egen forretning.http://www.dagbladet.no/2014/10/06/nyheter/forskning/nobelpris/nobelpris_i_medisin/may-britt_moser/35616764/ Foreldrene møttes i farens hjemby Kronberg som barn, dit moren var sendt av foreldrene som 11–12-åring som ledd i evakuering av barn for å unnslippe bombing av hjembyen.https://www.nobelprize.org/prizes/medicine/2014/edvard-moser/biographical/ Moser er et tysk topografisk navn for en som bor nær en myr (tysk mose). Farfaren Eduard Moser var opprinnelig fra Nassau, den navngivende byen i den tidligere suverene staten med samme navn, hertugdømmet Nassau.

Edvard Moser har skrevet om farens beslutning om å reise til Norge:
«Begge mine foreldre ønsket å ta utdannelse, men fikk ikke muligheten. I min fars familie var eldste sønn forventet å bli prest, i tråd med tradisjonen de siste seks eller syv generasjonene. Min far likte imidlertid å spille cello og ønsket å studere musikk. Etter krigen var det ikke penger til at han kunne ta en formell utdannelse, så i stedet lærte han et håndverk i Bonn, ved Klais Orgelbau, hvor han lærte å bygge kirkeorgler. Etter noen år kom han over en stillingsannonse fra en liten orgelfabrikk på en øy i havet vest for den norske kysten. Min far søkte jobben, fikk den og flyttet til Haramsøy i 1953.»

Familien Moser bodde i Norge etter hvert i Hareid og siden i Ålesund.

Han er bror til Ingunn Moser, rektor ved VID vitenskapelige høgskole.Dødsannonse for Eduard Paul Moser i Kronberger Bote, 22. august 2013, s. 9

Han var gift med May-Britt Moser fra 1985 til 2016, også hun professor i nevrovitenskap.

Karriere
Moser er utdannet psykolog (cand.psychol.) ved Psykologisk institutt ved Universitetet i Oslo i 1990 og har i tillegg studert matematikk og statistikk. Han ble dr.philos. innen fagområdet nevrofysiologi ved Det medisinske fakultet ved samme universitet i 1995; hans doktorgrad var veiledet av Per Andersen. I 1996 ble han førsteamanuensis i biologisk psykologi ved Institutt for psykologi ved NTNU og i 1998 professor i nevrovitenskap ved samme institutt. Han var også seksjonsleder for daværende Seksjon for biologisk psykologi ved Institutt for psykologi. Hans og ektefellen May-Britt Mosers forskergruppe ved instituttet ble gitt status som eget senter for fremragende forskning i 2002.

Han har særlig bidratt innen studiet av hippocampus, med særlig vekt på hukommelse og evne til romlig orientering. Han har vunnet en rekke internasjonale priser for forskningen. I 2005 fikk han og hans daværende ektefelle, som da jobbet på Senter for hukommelsesbiologi (CBM), et gjennombrudd i forskingen, da de påviste en hittil ukjent type nervecelle i hjernen kalt gittercelle.Torkel Hafting, Marianne Fyhn, Sturla Molden, May-Britt Moser, Edvard I. Moser  Microstructure of a spatial map in the entorhinal cortex  11.08.2005 doi:10.1038/nature03721 Denne typen celler er viktig for stedsans og evne til å orientere oss i et landskap.morgenbladet.no Knekker hjernens koder 21.11.2008 Denne forskningen kan bidra til å forklare hvordan hukommelse skapes i hjernen og hvorfor minner om hendelser ofte gir assosiasjoner til rom, gater eller landskap som minnet er forbundet med.nature.com Neuroscience: Brains of Norway Nature News Feature 06.10.2014

I august 2018 offentliggjorde Moser og hans kolleger ved Kavli-instituttet at de har funnet noe som kan beskrives som tidssansen, et nettverk av hjerneceller som uttrykker tidssansen gjennom opplevelser og minner. Forskningsresultatene er publisert i tidsskriftet Nature.

 Utmerkelser 
Moser er to ganger blitt tildelt det prestisjetunge stipendet ERC Advanced Grant. Første gang var i 2008, andre gang i 2014.

I 2008 ble Moser, sammen med sin daværende ektefelle, tildelt Fernströms nordiske pris.Prisforelesning ved Fernströmprisen  2008 og i 2013 Louisa Gross Horwitz-prisen«Ny fjær i hatten for Moser og Moser» , universitetsavisa.no, 6. desember 2013, besøkt 14. desember 2013. og Fridtjof Nansens belønning for fremragende forskning med den tilhørende Nansenmedaljen for fremragende forskning«Den matematisk-naturvitenskapelige klasse 1980-2013», nansenfondet.no, besøkt 14. desember 2013..

I 2014 ble han og May-Britt Moser tildelt Karl Spencer Lashley-prisenEdvard and May-Britt Moser receive the 2014 Karl Spencer Lashley Award  17.03.2014 og Körberprisen.«Ny prestisjepris til ekteparet Moser», NRK Trøndelag, 22. mai 2014.

Moser ble i 2014 valg inn som foreign associate i det amerikanske vitenskapsakademiet National Academy of Sciences.«National Academy of Sciences Members and Foreign Associates Elected» , nasonline.org, 29. april 2014, besøkt 30. april 2014.

I 2014 ble han også tildelt Selskabet for Trondhjems Bys Vels pris, sammen med sin ektefelle.NRKs informasjon om prisen Samme år ble han tildelt æresmedlemskap i Norges Tekniske Vitenskapsakademi (NTVA).NTVAs informasjon om æresmedlemskapet 

Han er æresprofessor ved University of Edinburgh.University of Edinburghs informasjon om æresprofessoratet

I 2015 ble han og May-Britt Moser innvalgt som medlemmer i American Philosophical Society. Samme år ble de Årets Peer Gynt.

I 2017 ble han valgt inn i det svenske Kungliga Vetenskapsakademien, i «Klassen för medicinska vetenskaper».Midling, Anne S. (23. januar 2017): «Edvard og May-Britt Moser valgt inn i svensk vitenskapsakademi». I: Gemini.no

I mai 2017 blir han også utnevnt til æresdoktor ved Universitetet i Bergen (UiB).[UiB om de nye æresdoktorene]

Moser ble i 2018 tildelt storkors av St. Olavs Orden for «særlig fremragende innsats innen nevrovitenskapelig forskning».«Utnevnelser til St. Olavs Orden», Kongehuset, 21. februar 2018. Lest 21. februar 2018.

I 2020 ble han tildelt Gunnerusmedaljen, Det Kongelige Norske Videnskabers Selskabs høyeste hederstegn. Medaljen deles ut på DKNVS' høytidsdag 28. februar 2020.

 Bibliografi 
Om Moser 
 Unni Eikeseth Jakten på stedsansen Hvordan Edvard Moser og May-Britt Moser løste en av vitenskapens store gåter Vigmostad Bjørke 2018 ISBN 9788241912375

 Referanser 

 Eksterne lenker 




Kategori:Norske psykologiprofessorer
Kategori:Norske nevrovitenskapsforskere
Kategori:Professorer ved NTNU
Kategori:Storkors av St. Olavs Orden
Kategori:Medlemmer av Det Kongelige Norske Videnskabers Selskab
Kategori:Medlemmer av Det Norske Videnskaps-Akademi
Kategori:Medlemmer av Norges Tekniske Vitenskapsakademi
Kategori:Æresdoktorer ved Universitetet i Bergen
Kategori:Norske nobelprisvinnere
Kategori:Nobelprismottakere i 2014
Kategori:Nobelprisvinnere (fysiologi eller medisin)
Kategori:Personer fra Ålesund kommune
Kategori:Personer fra Hareid kommune
Kategori:Medlemmer av United States National Academy of Sciences
Kategori:ERC-stipend